Cataramă face pariu cu Covid-19. A mers să se infecteze, s-a autoizolat şi aşteaptă simptomele.
Viorel Cataramă a mers într-o localitate carantinată, unde sunt peste 70 de cazuri de coronavirus. Preşedintele Partidului Dreapta Liberală le-a dus măști oamenilor și a stat de vorbă cu ei. Politicianul i-a îmbrățișat pe oameni în speranţa că va lua virusul.
Viorel Cataramă vrea să îți
povestească, din propria lui experiență, cum se va simți după ce va lua coronavirus.
Așa că, n-a renunţat la ideea de a se infecta voluntar, iar pentru asta a mers
în comuna Bărbuleşti, Ialomiţa, unde până acum mai mult de 70 de persoane au
fost infectate. Acolo, politicianul a început să-i îmbrăţişeze pe toţi, inclusiv
un fost pacient Covid-19."N-avem, domnule. De ce să ne fie frică, degeaba? Dacă nu avem boală, nu suntem bolnavi, nu nimic, de ce să ne fie frică? Soţia! Ia-l pe domnul în braţe!“, au spus oamenii."Am venit să discut cu oamenii şi să mă îmbrăţişez cu ei, deşi sunt suspecţi de coronavirus, deşi localitatea e carantinată, cu mare risc, aşa cum am spus cred că măsurile de ridicare a drepturilor şi libertăţilor oamenilor şi de falimentare a economiei este o măsură greşită“, spune el.Politicianul ia în calcul două situații: "Nu neg posibilitatea de a mă infecta sau ca în două-trei săptămâni să fiu în mormânt, dar asta ca o posibilitate teoretică. În momentul în care plec de aici voi fi singur, merg direct acasă şi mă izolez, astfel în cât să aştept rezultatul“.